Document ID: 32005R1163

KOMMISSIONENS FORORDNING (EF) Nr. 1163/2005
af 19. juli 2005
om ændring af forordning (EF) nr. 1622/2000 om visse gennemførelsesbestemmelser til Rådets forordning (EF) nr. 1493/1999 om den fælles markedsordning for vin, og om en EF-kodeks for ønologiske fremgangsmåder og behandlingsmetoder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 46, stk. 3, og
ud fra følgende betragtninger:
(1)
I artikel 44, stk. 2, i Kommissionens forordning (EF) nr. 1622/2000 (2) er det fastsat, at en række sædvanlige analysemetoder, der er beskrevet i Kommissionens forordning (EØF) nr. 2676/90 af 17. september 1990 om fastsættelse af fælles analysemetoder for vin (3), skal ophæves fra den 1. august 2005.
(2)
Da nogle af disse metoder er blevet valideret efter internationalt anerkendte kriterier, er de nu anerkendte som referencemetoder og beskrevet som sådanne i forordning (EØF) nr. 2676/90.
(3)
Ved hjælp af nogle forenklede metoder, der er beskrevet i forordning (EØF) nr. 2676/90, er det også muligt at foretage en hurtig og tilstrækkeligt sikker bestemmelse af de vigtigste bestanddele for kontrol af vin, herunder svovldioxid, sukker og visse andre bestanddele i vin. For at sikre ensartede analyseprocedurer i Fællesskabet skal beskrivelsen af disse metoder bevares i forordning (EØF) nr. 2676/90.
(4)
Forordning (EF) nr. 1622/2000 bør derfor ændres tilsvarende.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Artikel 44, stk. 2, i forordning (EF) nr. 1622/2000 affattes således:
»2. Forordning (EØF) nr. 2676/90 anvendes for produkter omfattet af forordning (EF) nr. 1493/1999. Bestemmelserne i kapitel 12, punkt 3, kapitel 18, punkt 3, kapitel 23, punkt 3, kapitel 25, punkt 3, kapitel 37, punkt 3 og 4, i bilaget til forordning (EØF) nr. 2676/90 ophæves fra den 1. august 2005.«
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. juli 2005.

Labels: 17
6